नाग लोकें दा राज डुग्गर च गुज्जरैं दै औने परेन्त मुक्की गेआ। पंजाब च गुज्जर आए ते भिरी शिवालक हिमालिया गी चढ़े ते नाग लोक बी पिच्छैं पिच्छैं जंदे रेह्‌ ते गुज्जरें दे हमलें दा मुकाबला नीं करी सके ते छप्पी गे। इनैं अपनिआं जाती बदली छोड़िआं बो नाग परमपरा नै जारी गै रक्खेआ। एह् सारी उपासना चोरी-चोरी चलदी रेही। होर ते होर अपने ञिआने दिआं रीतां बी चोरिआ करदे रेह्। अज्ज बी मते खत्तरी, सनैर, महाजन, छीम्बे, सोची, मेघ जाती दे लोक नाग परमपरा नै जुड़ेदे न ते मते अपने ञिआने दे मोन्नन भित्तैं दै पिच्चैं छप्पी करदे ते रीत नभान्दे। होर ते होर इसदा नवेद-प्रसाद बी अपनै कुलै छुट कुसेगी नीं दिंदे। बिहोदिएं कुड़िएं गी बी एह् प्रसाद नीं मिलदा। होरनी लोकैं आस्तै बक्खरा गै नवेद बनदा।